cyanic-selkie/wikianc huggingface dataset:
Suur viisik
Leksikaalne lähenemine
Leksikaalse lähenemise teel arendati välja laiapõhjaline isiksuseomaduste taksonoomia, millest kasvas välja suure viisiku isiksuseomaduste mudel. Isiksuseomaduste taksonoomia arendamisel on leksikaalsel lähenemisel teiste meetoditega võrreldes eelis, mis põhineb eeldusel, et need individuaalsed erinevused, mis on kõige silmatorkavamad ja inimeste elus sotsiaalselt olulised, saavad mingil hetkel keele osaks, ning mida tähtsam on selline individuaalne erinevus, seda tõenäolisem on, et seda esindab keeles eraldi sõna. Leksikaalse lähenemise vastu räägib asjaolu, et sellise iseloomustava sõnaga võivad kaasas käia hinnangud ja väljendid, mis ei ole teaduslikes uuringutes otseselt oluline ning võib olla segavaks asjaoluks. Teiseks, keeles olemasolevad isiksuseomadusi iseloomustavad sõnad erinevad kultuuriti, seega ei ole ühes kultuuriruumis välja töötatud taksonoomia kehtiv laiemas populatsioonis. Kolmandaks vastuoluks on, et iseloomustav sõna võib olla mitmetähenduslik, ebatäpselt defineeritud ja kontekstist sõltuv.
Allport on aga öelnud, et seadumuse nimetused tähistavad isiksusejoone ulatust, näiteks kui Tomi ja Timi mõlema kohta öeldakse sõna "agressiivne", ei tähenda, et nende agressiivsus on identne, vaid seda, et seda iseloomujoont saab nende vahel võrrelda.
Inglise teadlane Francis Galton oli tõenäoliselt esimene, kes kogus sõnastikust kokku umbes 1000 isiksust kirjeldavat sõna. Galtoni ja teiste varaste uurijate töö oli ebasüstemaatiline ja pälvis vähe tähelepanu. Kui Klages esines arvamusega, et teoreetiliselt on leksikaalne lähenemine mõistlik ning keele uurimine võiks isiksuse mõistmisele kasulikuks osutuda, vastas F. Baumgarten sellele süstemaatilise uuringu läbiviimisega. Kuna Kalges oli spekuleerinud, et saksa keeles esineb umbes 4000 sõna "sisemise oleku" kirjeldamiseks, kogus Baumgarten sõnastikest ja karakteroloogia väljaannetest kokku kõige sagedamini esinevad terminid. Baumgarteni nimekirja kogunes 941 isiksust kirjeldavat omadussõna ja 688 vastavat nimisõna.
Cattell kohandas Allporti ja Odbergi nimekirja ja töötas välja ulatusliku mitmedimensioonilise mudeli isiksuseomaduste struktuurist. Tema algne eesmärk oli vähendada sõnade mahtu ning leida ja defineerida inglise keeles olemasolevad isiksuse dimensioonid. Cattell lõi lõpuks mitmeid variatsioone väiksemaarvulistest sõnade kogumitest, millele rakendas faktoranalüüsi. Samuti kasutas ta kaaslaste ja kolmanda osapoole hinnangutel põhinevat testi 100 inimese iseloomu hindamisel.
D. W. Fiske lihtsustas Catelli isiksuseomaduste mudelit, jättes 35 faktorist alles 22. Ta kasutas 128 inimese suurusel valimil enesekohaseid ja kolmandate isikute hinnangutel põhinevaid isiksuseteste ning vähendas faktorite arvu viiele. Tupes ja Christal kasutasid sama meetodit veel kaheksas valimis ning leidsid samuti viis taasesinevat ja kindla struktuuriga tegurit (Surgency, Agreeableness, Dependability, Emotinal stability, Culture), mis kirjeldasid indiviidi isiksust. Need viis faktorit sarnanesid Cattelli 1945. aastal leitud viie esimese faktoriga.
Kuna seni avaldatud uuringud olid ebatäpsed, alustas W. T. Norman uuesti isiksust kirjeldava sõnavara kogumisega Websteri sõnastikust. Selle töö tulemusel leidis ta kolm isiksuse kategooriat: püsivad füüsilised omadused, ajutised seisundid ja tegevused ning sotsiaalsed rollid, suhted ja mõjud. Normani meetod viis lõpuks ka suure viisiku mudeli väljatöötamiseni, kusjuures kasutas ta ka Cattelli varasemaid klassifikatsioone.
Goldberg jätkas Normani tööd, leides samuti viis suuremat ja kaks väiksema mõjuga faktorit.
Erinevused naiste ja meeste vahel
Ühes põhjalikus uuringus leiti, et keskmiselt olid naistel suuremad näitajad neurootilisuses, ekstravertsuses, sotsiaalsuses ja meelekindluses. Ainult avatuses kogemustele olid mehed üldjuhul paremal positsioonil kui naised. Võiks arvata, et arenenumates ja modernsemates riikides on vahe naiste ja meeste vahel väiksem (kuna naistele ja meestele on loodud võrdsemad võimalused), siis tegelikult näitavad tulemused vastupidist. Tegelikult on hoopis vähem arenenud riikides naised ja mehed isiksuse osas sarnasemad. Teoretiseeritakse, et modernsemas riigis on naistel ja meestel rohkem võimalusi enda isiksust võimalikult välja kujundada ja teistest erineda. Vähem arenenud riikides aga pole selliseid võimalusi ning inimesed pigem sarnanevad üksteisega (Schmitt, Realo, Voracek & Allik, 2008).
Cērteles
Cērteles on küla (mazciems) Lätis Madona piirkonnas Cesvaine vallas.
Cērteles asub valla keskosas. Aastail 2009–2021 kuulus küla Cesvaine piirkonda.
Aastal 2007 oli külas 14 elanikku.
Clay maakond (Minnesota)
Clay maakond (Clay County) on maakond Ameerika Ühendriikides Minnesota osariigis.
Ajalugu
Maakond moodustati 1862. aastal.
Rahvastik
Elanike arv oli 2010. aasta rahvaloenduse järgi 58 999.
Arvestuslik rahvaarvu muutus (1. juuli seisuga) :
Homsi ringkond
Homsi ringkond on Homsi provintsi piirkond Süüria keskosas. Halduskeskus on Homsi linn.
Alamringkonnad
Homsi ringkond on jagatud kümneks alamringkonnaks ehk nāḩiyah 'ks (rahvaarv 2004. aasta seisuga):
Aiden Ford
Aiden Ford (teda mängib Rainbow Sun Francks) on väljamõeldud tegelaskuju Kanada-USA ulme-telesarjas "Tähevärav Atlantis".
Aiden Fordi on tutvustatud kui peategelast esimese hooaja osas "Rising" (2004). Ta on sõjaväeliselt auastmelt esimene leitnant.
Ford oli esimesel hooajal põhitegelaskuju, kuid kuna näitleja ja produtsendid tundsid, et tegelaskuju ei toimi nagu mõeldud ning on alakasutatud, siis üritasid stsenaristid suurendada tema tähtsust korduva tegelasena. Ford ilmub välja nii teisel kui ka viiendal hooajal.
Välislingid
Personaggi di Stargate Atlantis
Ben Miller
Bennet Evan Miller (sündinud 24. veebruaril 1966 ), tuntud ka kui Ben Miller, on inglise koomik, näitleja ja režissöör. Alates 2011. aastast on ta peaosatäitja inglise ja prantsuse televisiooni koostööna valmivas krimidraamas "Surm paradiisis".
Miller on lõpetanud Cambridge'i Ülikooli. Tema isapoolne vanaisa oli Londoni East Endi linnaosas elanud ja Leedus sündinud rätsep. Tal on kaks nooremat õde, Leah ja Bronwen.
FIRST LEGO League
FIRST LEGO League (lühendatult FLL) on 9–16-aastastele õpilastele suunatud programm, mille eesmärgiks on teaduse ja tehnoloogia populariseerimine ning noortele selles valdkonnas teadmiste ja oskuste andmine, mis on väljakujunenud firmade FIRST ja LEGO Grupp partnerlusest.
FLLi meeskonnad osalevad iga-aastasel konkursil, mis koosneb kolmest osast: robotimängust, projektist ja põhiväärtustest. Robotimänguks tuleb meeskondadel ehitada ja programmeerida autonoomne robot, mis lahendaks 2,5 minuti jooksul ära võistlusväljakul võimalukult palju ülesandeid ja koguks võimalikult palju punkte. Projekti käigus tuleb meeskondadel uurida mõnda kindlat tõsielulist probleemi ning leida sellele innovaatilisi lahendusi või tuua välja lahendusi toetudes olemasolevaele lahendustele. Projekti oluliseks osaks on ka oma avastuste ja teadmiste jagamine teiste inimestega. Nii projekt kui ka robotimängu ülesanded keskenduvad hooaja läbivale teemale.
2017/2018 hooaja teemaks on "Hüdrodünaamika", mille käigus tuleb luua projekt veega, selle puhtusega või kasutusega seotud teemal ning robotimängus tuleb lahendada mitmeid veega seotud miniatuurseid ülesandeid nagu näiteks tulekahju kustutamine, vee puhastamine ja torude parandamine.
Lisaks FLLile viiakse läbi ka noorematele FIRST LEGO League Jr (FLL Jr) programmi ning vanematele FIRST Tech Challenge (FTC) programmi.
Robotimäng
Robotimängus on meeskondadel ülesandeks enda ehitatud ja programmeeritud robotiga lahendada vastava aasta võistlusväljakul võimalikult palju ülesandeid ja seda tehes teenida võimalikult palju punkte. Aega ülesannete lahendamiseks on 2,5 minutit.
Robotimängus mängivad korraga vähemalt 2 meeskonda, kes tegutsevad kumbki omal väljakul, kuid väljakud on külgepidi koos. Sellise väljakute asetuse üks põhjustest on missioon, mis on mõlemal väljakul ühine. Seda nimetatakse ühismissiooniks, kus punktide saamiseks tuleb olla kas vastasmeeskonnast kiirem või teha vastasmeeskonnaga koostööd.
Robotit võib võistluse ajal ilma karistuseta puutuda vaid siis, kui see on baasis. Väljaspool baasi robotit puudutades annab kohtunik meeskonnale trahvipunkte. Tihti on robotid ehitatud nii, et on olemas baasrobot, millele pannakse külge erinevaid lisasid, mille abil ülesandeid lahendatakse.
Projekt
Meeskondadel tuleb igal hooajal teha hooajateemaline projekt, mille tuleb uurida mõnda reaalelulist probleemi, millele tänapäeval lahendusi leida üritavad. Projekti eesmärgiks on õpilasi motiveerida tegema uurimistööd, avardama nende maailmavaadet ning arendama nende loovat mõtlemist probleemide lahendamisel. Õpilasi julgustatakse informatsiooni kogumiseks pöörduma oma ala ekspertide poole. Projekti käigus omandatud teadmisi on tungivalt soovitav jagada teiste inimestega, eriti oma klassikaaslaste ja sõpradega, kasutades erinevaid kanaleid.
Põhiväärtused
FIRST LEGO League üritustel üks kolmest hinnatavast osast on põhiväärtused (inglise keeles Core Values). Terve hooaja vältel eeldatakse FLL meeskondadelt FLL ürituse põhiväärtuste järgimist nii ürituseks valmistumise ajal kui ka lihtsalt koolis käies ning muude huvidega tegeledes. Põhiväärtusi on kaheksa ning nende kõige silmapaistvamatele järgijatele on üritusel välja pandud eraldi auhinnad.
FIRST LEGO League põhiväärtused:
FIRST LEGO League Eestis
pisi| FLL 2011/2012 hooaja Eesti meistri karikas Täpsemalt artiklis FIRST LEGO League Eesti
Eestis on FLLi korraldatud alates aastast 2011 (hooaeg "Toidu faktor"). Aasta enne seda osales Eesti Tartu Kivilinna Gümnaasiumi ja Tallinna 21. Kooli õpilastest koosnenud meeskond külalisvõistlejana Hollandis, Delftis toimunud Euroopa lahtistel meistrivõistlustel. FLL üritusi Eestis korraldab FIRST LEGO League partner MTÜ Robootika.
2011. aastal toimus Eestis FLL pilootüritus, mis korraldati koostöös Robotexiga, kuid FLL osutus niivõrd populaarseks, et üritust polnud enam võimalik koos Robotexiga läbi viia. Seepärast oli 2012/2013 hooajal juba kaks eraldi poolfinaali, üks Lõuna- ja teine Põhja-Eestis, ning finaalvõistlus, mis toimus Tartus teaduskeskuses Ahhaa. Seni on meeskondade ja võistlejate arv iga aasta pidevalt kasvanud ning 2017/2018 hooajal on tulemas juba neli poolfinaali.
* Prognoositav meeskondade arv
6.–8. juuni toimub Eestis ka FIRST LEGO League Estonian Open International, mis on FLLi üks suuremaid ürituse vorme, kuhu saadetakse kutsed valitud FLLiga tegelevatele riikidele, et nende meeskonnad saaksid Eesti üritusel teiste riikidega mõõtu võtta.
FIRST LEGO League World Festival
FIRST LEGO League World Festival on hooaja suurim FLL üritus, mida korraldab FIRST ise. Antud üritus kujutab endast kahte samal ajal Ameerikas toimuvat FLL hooaja suurvõistlust, kuhu on kutsutud meistritiitli võitnud meeskonnad kogu maailmast.
Põldrõigas
pisi| Õite ja viljadega taim Põldrõigas (Raphanus raphanistrum) on õistaim, mis kuulub ristõieliste sugukonda. Arvatakse, et harilik redis pärineb põldrõikast.
Looduslikult esineb põldrõigast Lääne-Aasias ja Euroopas ning osaliselt ka Põhja-Aafrikas. Ta on levinud enamikus maailmajagudes ning paljudes kohtades, näiteks Austraalias, on võetud arvele kui invasiivne liik. Ta levib kiiresti ning kasvab sageli teeäärtes või mujal, kus maapind on tihenenud.
Kirjeldus
Põldrõigas on Eestis tavaline umbrohi, kes kasvab ühe- või kaheaastase taimena. Tal on üksik peajuur, mis sarnaneb redise omaga, kuid mitte samal määral paksenenud.
Lehed on piklik-elliptilised, juurekaelalt sulgjalt lõhestunud, varrel olevad lehed on lühemad ja terveservalised.
Vars on karvakestega, harunev ning kasvab 20–80 cm pikkuseks.
Vili on lülikõder – kuni 8 omavahel ühenduses olevat kambrikest, igaühes 1 ümar või ovaalne seeme.
Taksonoomia
Sellel on 3 teadaolevat alamliiki:
Sageli aetakse teda segi valge sinepiga. pisi| Põldrõika kollaseõieline vorm alt=Wild Radish in Behbahan|pisi|Põldrõigas Behbahanis Taim levib Põhja-Aafrika parasvöötmepiirkondades, Euroopas ja osas Lääne-Aasiast.
Ökoloogia
pisi|Põldrõika kõder Taim on külmakindel ja isegi kõvad külmad katkestavad õitsemise ainult ajutiselt.
Austraalias peetakse teda paljudes piirkondades invasiivseks liigiks. Kanadas on ta naturaliseerunud liik ja ristub mõnikord hariliku redisega. Ta on osutunud vastupidavaks mitmele herbitsiidile. USA kaguosas on levinud kahvatukollane vorm ning mõnikord võtab see põllud täielikult üle isegi talvel. Taim on märkimisväärne õietolmu ja nektari allikas mitmesugustele tolmeldajatele, eriti mesilastele varakevade alguses.
Madisoni maakond (Texas)
Madisoni maakond (Madison County) on maakond Ameerika Ühendriikides Texase osariigis.
Maakonna halduskeskus on Madisonville.
Maakond moodustati 1853. aastal.
Maarjamäe tänav
Maarjamäe tänav on tänav Tallinnas Kesklinna linnaosas Kadrioru asumis.
Maarjamäe tänav sai nime 12. detsembril 2001. Tänav on saanud nime Maarjamäe asumi ja Maarjamäe lossi järgi.
Järelpulmad
Järelpulmad (ka pärapulmad) olid pulmadele järgnevad kokkusaamised.
Nagu kosimine, oli ka pulmade lõpetamine järkjärguline, mitmeastmeline.
Pulmapeole järgnesid järelpulmad. Neid peeti kas pulmadele järgneval pühapäeval (pärast kirikut) või nädal pärast pulmi. Mõnel pool peeti kahekordseid järelpulmi – nädala pärast peiu kodus ja kahe nädala pärast nooriku kodus. Järelpulmadesse kutsuti kõige ligemad sugulased (uuema tavana need, kes ei saanud pulmades osaleda – need tõid siis ka kingitusi). Paljudes kohtades läksid nooriku vanemad alles järelpulmades peiu koju (Pühalepa, Pöide, Halliste, Võnnu jne). Siis nimetati järelpulma ka langujootudeks. Järelpulmas lõpetati tavaliselt järelejäänud õlu ning anti noorikule kätte suuremad lubatud kingid. .
Üldisem (eriti Lääne-Eestis) oli järelpulmade pidamine peiu pool. Ida-Eestis toimusid järelpulmad nooriku vanemate juures. Ka järelpulmadesse võeti kaasa toidukraami, ent vähem kui pulmadesse. Erilisi järelpulmadega seotud tavasid ei teata.
Harku tänav
thumb|Harku tänav
Harku tänav on tänav Tallinnas Nõmme linnaosas Nõmme ja Hiiu asumis. Harku tänav algab Vana-Mustamäe tänavalt ning ristub Kuru, Põhjakaare, Sõlme, Õuna, Puu, Vahtra, Hiiu-Suurtüki ja Pidu tänavaga. Harku tänav lõpeb ristudes August Kitzbergi tänavaga. Harku tänav on idakirde-lääneedelasuunaline ja ligikaudu 1290 meetri pikkune. Tänava äärde jääb Hiiu staadion ja Harku palvemaja.
Harku tänav sai nime 1919. aastal. Ametlikult fikseeriti tänava nimi 8. novembril 1927. Tänav on saanud nime selle järgi, et suundub Harku poole.
Eesti Kultuurilooline Arhiiv
Eesti Kultuurilooline Arhiiv (lühend: EKLA) asutati 1929. EKLA on Eesti Kirjandusmuuseumi osakond, ametliku nimega Eesti Kirjandusmuuseumi Eesti Kultuurilooline Arhiiv.
Eesti Kultuurilooline Arhiivi aluseks sai Eesti Kirjanduse Seltsi, Eesti Rahva Muuseumi, Akadeemilise Kirjandusühingu ja Akadeemilise Ajaloo Seltsi arhiivkogude ühendamine. 1940. aastal liideti asutus Eesti Kirjandusmuuseumiga ning uueks nimeks määrati käsikirjade osakond. Alles 1994. aastal ennistati esialgne nimi EKLA. 1990. aastate lõpus hakati koostöös tarkvarafirmaga Urania looma elektronkataloogi ELLEN, mis 2004. aastal tehti ka veebipõhiseks ning on kõigile huvilistele kättesaadav.
Suurt tähelepanu on pööratud mälestuste kogumisele. 1990. aastast alustati Eesti ja eestlaste elulugude kogumist. Ühendus Eesti Elulood tegutseb Eesti Kirjandusmuuseumi juures ning selle ametlik asutamine toimus 6. märtsil 1996. Praeguseks on elulugude kogus ligikaudu 2000 elulooteksti.
Ajalooline pärimus EKLA kogudes
EKLA sisaldab kahte üliõpilaste kogutud ajaloopärimuse fondi:
Akadeemiline Ajaloo Selts (AAS, asutatud 1920, likvideeritud 1940, taastatud 1999) ühendas kutselisi ajaloolasi ja teisi ajaloohuvilisi ning üks suuremaid ettevõtmisi oli ajaloolise traditsiooni kogumine (1922–1932). Eesti Kirjanduse Seltsi (EKS, 1907–1940, taastatud 1992) ajalootoimkond teostas laialdasi uurimusi ajaloo, oma maa ja rahva igakülgsel tundmaõppimisel. Üliõpilaskogujad on seltside koordineerimisel püüdnud katta küsitlustega kogu Eesti ala.
Kindla küsitluskava järgi tehtav kogumistöö on unikaalne suulise ajaloo kogumise ja kirjalike allikate inspekteerimise aktsioon, mille raames koguti ajaloopärimust laiemalt. Kogu on märkimisväärne nn väikeste inimeste ajaloo esitajana. Küsitluse aluseks oli ühtne kava ja fondi käsikirjad sisaldavad teavet varasema ajaloo, arheoloogia ja asustuse muutumise kohta; eluolu peamiselt 19. sajandil (pärisorjus, teoorjus, külade hävitamine, näljahädad, katkud, sõjad, igapäevane elu); hariduslugu (kohalikud koolid, ärkamisaeg, ajalehtede tellimine jm); teavet usuliste liikumiste kohta (eriti õigeusku siirdumine, baptistid jm uuemad voolud); 20. sajandi ajalugu (1905, esimene maailmasõda, enamlased, Vabadussõda). Küsitlus kogus andmeid ka tähtsamate kohalike isikute kohta (mõisnikud, pastorid, köstrid, kooliõpetajad). Esitati ülevaade kohalikest arhiividest ja säilikutest.
Ajaloolise pärimuse kogu sisaldab kultuuriloo ja kohaliku ajaloo seisukohast olulist teavet, mistõttu nende üliõpilaskäsikirjade veebis kättesaadavaks tegemine on olnud tähtis prioriteet. EKLAs 91 köitest on praeguseks digiteeritud umbkaudu 50 käsikirja (Võrumaa ja Valga linn, Ida- ja Lääne-Virumaa, Järvamaa, Viljandimaa, osa Tartumaa ja Pärnumaa käsikirjadest). Digiteerimine on toimunud Eesti Kirjandusmuuseumi folkloristika osakonnas riiklike projektide ja Eesti Kultuurkapitali toel. Veebis on käsikirjad kättesaadavad koondlehel "Ajalooline pärimus Eesti Kultuuriloolise Arhiivi kogudest".
Veneetsia filmifestival
Veneetsia filmifestival (itaalia mostra internazionale d'arte cinematografica) on 1932. aastast Itaalias Veneetsias Veneetsia biennaali raames toimuv rahvusvaheline filmifestival.
Festival kuulub Rahvusvahelise Filmiprodutsentide Liitude Föderatsiooni (FIAPF) otsusega rahvusvaheliselt sertifitseeritud võistlusprogrammiga ehk A-kategooria festivalide hulka.
Filmifestivalil on mitu võistlusprogrammi, mille käigus valitakse auhinna saajad. Autasustamistseremoonia toimub Lido saarel.
Veneetsia filmifestivali põhivõistlusel antakse välja filmifestivali peaauhind Kuldlõvi (parim film), Hõbelõvi (parim režissöör), Volpi karikas (Coppa Volpi; parim meesnäitleja ja parim naisnäitleja), Marcello Mastroianni auhind (parim noor näitleja), Osella (parim tehniline lahendus, operaatoritöö jms), žürii eriauhind ning Elutöö Kuldlõvi.
Aastail 1934–1942 oli filmifestivali peaauhinnaks Mussolini karikas (Coppa Mussolini) ja 1947–1948 Veneetsia suur rahvusvaheline auhind. Aastail 1969–1979 Kuldlõvi välja ei antud.
Eesti filmid filmifestivalil
2007. aastal võitis Veiko Õunpuu mängufilm "Sügisball" võistlusprogrammi Horisondid peaauhinna.
2008. aastal osales lühifilmide võistlusprogrammis Corto Cortissimo Tanel Toomi lühifilm "Teine tulemine".
Clearwateri maakond (Minnesota)
Maakonna halduskeskus on Bagley.
Ajalugu
Maakond moodustati 1902. aastal.
Rahvastik
Elanike arv oli 2010. aasta rahvaloenduse järgi 8695.
Arvestuslik rahvaarvu muutus (1. juuli seisuga) :
Puna-rusujuur
Puna-rusujuur (Lithospermum erythrorhizon Siebold et Zucc) on üks rusujuure (Lithospermum) liike, Ida-Aasias tuntud ravim- ja värvitaim. Hiina keeles on see zǐcǎo (紫草), korea keeles jichi (지치)ja jaapani keeles murasaki (ムラサキ; 紫).
Puna-rusujuure juurtest toodetakse kallist värvainet jaapanikeelse nimega shikon, mis annab tekstiilikiududele violetse, sinakapoolse purpuriga sarnaneva värvuse. Shikon on tuntud ka nime all tokio violett. Värvaine peamine keemiline komponent on naftokinoonide hulka kuuluv orgaaniline ühend šikoniin. Peitsainena kasutatakse tuhaleelist, tulemus võib sõltuda ka vee omadustest.
Välislingid
Puna-rusujuur U.S. National Plant Germplasm System portaalis GRIN Global
Kitsas tänav (Tallinn)
Kitsas tänav on tänav Tallinnas Nõmme linnaosas Rahumäe asumis. Kitsas tänav algab Raudtee tänavalt Tallinna–Keila raudtee äärest, ristub Muru tänavaga ja lõpeb Piiri tänava. Kitsas tänav on lõunakagu-põhjaloode suunaline ning ligikaudu 230 meetri pikkune.
Kitsas tänav (saksa keeles Schmale Gasse, vene keeles Узкая улица) sai nime 1919. aastal. Ametlikult fikseeriti tänava nimi 8. novembril 1927.
Allika tänav (Rakvere)
Allika tänav on tänav Rakveres Õpetaja Heinamaa linnaosas.
Põhja-lõunasuunaline Allika tänav on 127 m pikkune. See paikneb Vee ja Karja tänava vahel. Kaugus Rakvere keskväljakust – Turu platsist on linnulennult 0,9–1,0 km.
Tänava lääneküljel paikneb kaks ühepereelamut – Allika tn 3 ja 5, mis on ehitatud 20. sajandi keskel. Tänava idaküljel asub Allika park koos tiigiga. Tiiki suunduvate allikate järgi ongi tänav nime saanud.
Miorõ kihistu
Miorõ kihistu on ordoviitsiumi ladestu Darriwili lademe kihistu. Seda hakkasid esimesena eristama Viktor Puškin, Jevlampijus Laškovas, Silvi Mägi ja Juozas Paškevičius aastal 1983. Kihistu on saanud nime Miory linna järgi.
Keila pastoraat
pisi|Keila pastoraadi peahoone (august 2011) Keila pastoraat oli pastoraat Harjumaal Keila kihelkonnas, tänapäevase haldusjaotuse järgi Harju maakonnas Lääne-Harju vallas Kumnas.
Miorõ kihistu
Kihistu kivimid esinevad Leedu idaosas ja Valgevene loodeosas. Kihistu stratotüüp on Tverečius-336 puurauk, kus kihistu kivimid esinevad 317,2–321,9 meetril. Kihistu ülemine osa vastab Lasnamäe lademele, keskmine osa Aseri lademele, alumine osa jääb aga Kunda lademesse. Kihistu suurim paksus on 4,7 meetrit.
Keila pastoraat
1862. aastal püstitati kirikumõisa juurde Martin Lutheri pronksist mälestussammas, mille rahastaja oli Kumna mõisnik parun Georg von Meyendorff (1794–1879). Kuue meetri kõrguse mälestusmärgi skulptor oli Peter Clodt von Jürgensburg (1805–1867). Kuju hävitati Nõukogude võimu poolt aastal 1949.
Säilinud Keila pastoraadi peahoone on tunnistatud kultuurimälestiseks.
Miorõ kihistu
Kihistu ülemine osa koosneb mugulja mergli vahekihtidega sõlmjast või lainjast rohelisest või pruunikashallist lubjakivist, alumine osa aga rohekashallist merglist, milles on vahekihtidena detriiti ja ooididega sarnanevate moodustistega lubjakivi.
Purmsāti
Küla asub merepinnast 50 meetri kõrgusel. Varem läbis seda Bajorai ja Priekule vaheline raudtee. Külas on raamatukogu ja erivajadustega lastele mõeldud internaatne põhikool. Säilinud on sealse mõisa park ja osad mõisakompleksi hooned.
Küla kohta pärinevad esimesed teated aastast 1357, mil see läänistati Rommelite perele. Aastal 1840 avati mõisa juures kool, kus aastail 1940-1961 töötas läti literaat Matīss Vītiņš. Esimese maailmasõja ajal valmis sealne raudtee ja avati Purmsāti raudteepeatus, mis suleti XX sajandi lõpus. Aastani 2021 kuulus küla Priekule piirkonda.
Aastal 2005 oli külas 144 elanikku. Aastal 2020 oli elanikke 114, aastal 2021 aga 115.
Kyle
Kyle Thomas Harvey (sündinud 18. mail 1993), esinejanimega Kyle (stiliseeritud kui KYLE, algul K.i.D), on Ameerika Ühendriikide räppar Venturast California osariigis. Tal on plaadileping nii Indie-Popi kui ka Atlantic Recordsiga.
Tema tuntuim lugu on singel "iSpy", mille ta tegi koos Lil Yachtyga. Kyle'i töögrupp "The SuperDuper Crew" koosneb liikmetest nagu Brick, Jesus ja Max. Kyle on teinud koostööd Kehlani, Lil Yachty, G-Eazy ja Chance the Rapperiga. Mõned tema lauludest on "iSpy", "Keep It Real", "Doubt It" ja "King Wavy", mis on antud välja aastatel 2015 ja 2016. Rolling Stone nimetas ta aastal 2015 valikusse "Üks kümnest artistist, keda sa pead teadma".
Varajane elu
Kyle Harvey sündis Reseda naabruskonnas Los Angeleses, aga kasvas üles Venturas California osariigis. Ta on öelnud, et tal on kõnehäire. Kyle hakkas laulmisega tegelema kuueaastaselt ning kirjutas ja esitas oma laule juba algklassides. Teismelisena käis Ventura keskkoolis. Vicele antud intervjuus mainis Kyle, et alustas räppimisega umbes kolmeteistaastaselt.
Karjäär
Kyle alustas mixtape ' ide väljaandmist aastal 2010 nime K.i.D. alt ja aastal 2013 ilmus tema album "Beautiful Loser". Oktoobris 2015 ilmus tema teine album "Smyle". Esimene muusikavideo, mis sai üle ühe miljoni vaatamise oli "Keep it Real". Detsember 2016 andis Kyle välja singli "iSpy" koos Lil Yachtyga. Laul tõi talle laiema avalikkuse tähelepanu. Lugu jõudis 4. kohale Billboard Hot 100 edetabelis USAs ning 14. kohale edetabelis Canadian Hot 100. Veebruaris 2017 kirjutas ta alla plaadilepingule Atlantic Recordsiga. Juunis 2017 nimetati Kyle üheks kümnest XXL Freshmenist.
Friedrich Bernhard (Pfalz-Gelnhausen)
Gelnhauseni pfaltskrahv Friedrich Bernhard (28. mail 1697 Gelnhausenis – 5. augustil 1739 samas) oli Birkenfeld-Gelnhauseni pfaltskrahv ja hertsog.
Kihlus
Kihlus on üldtuntud eelkokkulepe abielu sõlmimise kohta.
Friedrich Bernhard (Pfalz-Gelnhausen)
Elu
Friedrich Bernhard oli Gelnhauseni hertsogi ja pfaltskrahvi Johann Karli (1638–1704) vanim poeg tema teisest abielust.
Kihlus
Euroopas sai kihlus keskajal kiriku abielutseremoniaali kohustuslikuks osaks.
Friedrich Bernhard (Pfalz-Gelnhausen)
Elu
Aastal 1704 järgnes ta oma isale kui Birkenfeld-Gelnhauseni pfaltskrahv. Ta teenis Prantsuse armees Kuningliku Alsace'i rügemendi kolonelina. Ta oli Püha Hubertuse ordu rüütel. 1736. aasta leping Zweibrückeni regendi Karolinega andis Friedrich Bernhardile aastatulu 12 000 kuldnat.
Friedrich Bernhard suri aastal 1739 ilma meessoost pärijata. Gelnhauseni päris tema noorem vend Johann.
Abielu ja lapsed
Friedrich Bernhard abiellus 30. mail 1737 Arolsenis Waldeck-Pyrmonti vürsti Friedrich Anton Ulrichi tütre Ernestine Luisega. Friedrich Bernhard ja Ernestine Luise said kaks tütart:
Kihlus
Eestis
Saaremaal oli kihlus ka tasakaalustuseks nn ühe otsaga pulmadele, kus pulmapidu toimus ainult peiu kodus.
Kangru mõis
Kangru mõis (saksa keeles Konstanzenhof) oli Halinga mõis kõrvalmõis Pärnu-Jaagupi kihelkonnas Pärnumaal.
Johan Månsson (kartograaf)
Johan Månsson (surnud 1659) oli Rootsi admiraliteedi kapten ja 1643. aastast vanemtüürimees, kes vastutas riigi lootside väljaõppe eest.
1644. aastal avaldas Månsson navigatsioonikäsiraamatu "En Sjöbok om Sjöfarten i Östersjön" ("Läänemere meresõidu käsiraamat"). Raamat oli eelkäijaist oluliselt parem ja nii üksikasjalik, et jäi 150 aastaks Läänemerd sõitvate meremeeste tähtsaimaks abivahendiks. Mõne aasta pärast avaldas Månsson kaardi, mis oli üks Rootsi esimesi kaarte, tuntud pealkirjaga "Passcort öfwer Östersiöön" ehk "Johan Månssoni merekaart". Kaart oli pühendatud kuninganna Kristiinale, kuid suure mõõtkava tõttu oli sellest meresõidul vähe abi.
Martini maakond (Texas)
Martini maakond (Martin County) on maakond Ameerika Ühendriikides Texase osariigis.
Maakonna halduskeskus on Stanton.
Maakond moodustati 1876. aastal.
Papli tänav (Tallinn)
Papli tänav on tänav Tallinnas Pirita linnaosas Maarjamäe asumis.
Papli tänav sai nime 25. septembril 1959.
Eesti Kirjandusmuuseumi etnomusikoloogia osakond
Eesti Kirjandusmuuseumi etnomusikoloogia osakond on endine Eesti Kirjandusmuuseumi struktuuriüksus, mis tegeles eesti ja sugulusrahvaste rahvamuusika kogumise, uurimise, publitseerimise ja propageerimisega.
Keele ja Kirjanduse Instituudi juurde moodustati 1978. oktoobris rahvamuusikasektor, mis 2000. aasta 1. veebruaril reorganiseeriti Eesti Kirjandusmuuseumi etnomusikoloogia osakonnaks. Sellest tulenevalt asub osa etnomusikoloogia osakonna koosseisust endiselt Tallinnas. Folkloori uurimisel lähtutakse sotsiaal- ja kultuuriantropoloogilisest kontekstist. Lisaks käiakse ka välitöödel, kus pööratakse tähelepanu traditsioonimuutustele ning kogutakse ka lisamaterjale uurimuste ja publikatsioonide tarvis. Lisaks ajaloolistele liikidele pööratakse tähelepanu ka sekundaartraditsioonidele ja tänapäeva pidustustele. Samuti salvestatakse mänge ja tantse. Etnomusikoloogia osakonna poolt on loodud eesti regiviiside andmebaas, mis sisaldab ligi 3000 viisi koos üldandmetega, ja originaalne arvutimeetod viisitüüpide tuvastamiseks. Lisaks koostatakse seal eesti regiviiside üldist tüpoloogiat ning tegeletakse rahvamuusika ajaloo, lokaalsete ja žanriliste iseärasuste ning selle seoste selgitamisega teiste rahvaste muusikaga. Vähem tähtsa etnomusikoloogia osakonnale ei ole ka rahvamuusika esinemisvormide, rolli ja funktsiooni muutused ajas ning identiteedi probleemid tänapäeva ühiskonnas.
Etnomuseoloogia osakond andis välja kommenteeritud materjalide ja monograafiate sarja "Ars Musicae Popularis". Seal valmistati ette ka akadeemilise regilaulude kogumiku sarja „Vana Kannel“ viiside osa ning vanemaid ja uuemaid rahvalaule sisaldavat valiksarja "Ühte käivad meie hääled".
Osakonna baasil on moodustatud Rahvusvahelise Rahvamuusika Nõukogu (ICTM) eesti rahvussektsioon, mille esimees on Rahvusvahelise Fennougristika Komitee liige Ingrid Rüütel.
Paavo Lonkila
Paavo Olavi Lonkila (11. jaanuar 1923 Kiuruvesi – 22. september 2017 Kiuruvesi) oli soome murdmaasuusataja.
1952. aasta taliolümpiamängudel Oslos tuli ta 4×10 km teatesõidus olümpiavõitjaks ja võitis 18 km distantsil pronksmedali.
Isa
Inimese isa ehk bioloogiline isa on mees, kes on ta sigitanud.
Lapse ema ja isa nimetatakse lapsevanemateks.
Tavaliselt elab lapse isa lapse emaga ja lapsega koos, kuuludes nendega ühte perekonda, ja osaleb lapse kasvatamises, suhtleb lapsega pidevalt ning on temaga püsivas usalduslikus kontaktis.
Lapse hooldaja võib olla isa asemel mõni teine mees, kes on lapsega sarnases suhtes nagu isa, näiteks kasuisa. Sellisel juhul saab ta isa asendada sotsiaalse isaga. Psühholoogiliseks isaks nimetatakse meest, kelles laps näeb temas isa, kellega tal on püsiv usalduslik kontakt ja kellega ta suhtleb pidevalt.
Friedrich I (Braunschweig-Wolfenbüttel)
Friedrich (u 1357 – 5. juuni 1400 Kleinenglis) oli Braunschweig-Lüneburgi hertsog ja Braunschweig-Wolfenbütteli vürstkonna valitseja aastast 1373.
Perekond
Friedrich abiellus aastal 1386 Saksi-Wittenbergi hertsogi Wenzel I tütre Annaga (suri aastal 1388). Abielust sündis kaks tütart:
Kalle mõis
Kalle mõis (saksa keeles Kalle) oli Saiakopli mõisa kõrvalmõis Ambla kihelkonnas Järvamaal. Praeguse haldusjaotuse järgi jääb mõisakoht Lääne-Viru maakonna Tapa valla Saiakopli külla.
Kalle poolmõis eraldati Nõmmküla mõisast 1753. aastal. Mõis kuulus Michael Meurile, aga 1765. aastal ostis selle Otto Reinhold von Yhrmann. 1811. aastal läks mõis Jakob Johann von Patkuli valdusse, 1839. aastal abielu kaudu perekond Tritthofile. 1852. aastal ostis mõisa doktor Gustav-Hieronymus Ehrenbusch ning mõisa viimane omanik oli eestlane Arved Kurberg.
Mõisahooned on hävinud. Praegu asub kunagiste hoonete kohal talumaja, osaliselt on säilinud Kalle mõisa vesiveski.
Sotsiaalne ettevõtlus Eestis
Sotsiaalne ettevõte on ühiskondliku eesmärgiga organisatsioon, kes kasutab oma sihi saavutamiseks ettevõtlust, st teenuste ja toodete järjepidevat müüki. Ettevõtte põhikirjas ja selle juhtide tööd suunavates arengudokumentides peab olema fikseeritud ettevõtte ühiskondlik eesmärk. Sotsiaalseks ettevõtteks loetakse organisatsiooni, kes panustab vähemalt 50,1% kasumist tagasi ettevõttesse sotsiaalsete probleemite lahendamisse.
Karula mõis (Haljala)
Karula mõis (saksa keeles Karrol) oli rüütlimõis Haljala kihelkonnas Virumaal.
Sotsiaalne ettevõtlus Eestis
Sotsiaalsete ettevõtete võrgustik
Eesti seadusandluses puudub kindel juriidiline vorm, mille kaudu sotsiaalseid ettevõtteid defineeritakse. Eestis seab kõik sotsiaalsete ettevõtete reeglid Sotsiaalsete ettevõtete võrgustik. Sotsiaalsete ettevõtete võrgustikus on üle 50 liikme, kes tegutsevad paljudes erinevates tegevusvaldkondades: taaskasutus, teenused avalikule sektorile, keskkond, haridus, vaimne tervis, füüsiline tervis, tehnoloogia, kaitstud töö, vähenenud töövõimega inimeste poolt, tooted, lapsed, finantsteenused, riideabi, tööandja, muuseum, rehabilitatsioon, sotsiaalteenused, õigusabi, hoolekanne ja koolitus. 2016. aastal oli 82,7% ettevõtetest mittetulundusühingud, 9,9% sihtasutused ja 7,4% osaühingud.
Tunnused
Sotsiaalsete ettevõtete ühiskondlik eesmärk tähendab nende otsest panustamist Eesti riigi arengu eesmärkide saavutamisse nii seoses inimeste toimetuleku toetamise ja heaolu suurendamisega kui ka soovitava seisundi tagamisega loodus- ja elukeskkonnale. Sel moel aitavad paljud sotsiaalsed ettevõtted kaasa ÜRO säästva arengu eesmärkide täitmisele.
Sotsiaalse ettevõtte tunnused Eestis on sõnastatud koostöös avaliku sektori ja sotsiaalse innovatsiooni rakkerühmaga.
Erinevus
Mitmesuguste tegevusvormide kaudu on võimalik aidata lahendada mitmed ühiskondlikke probleeme. Erinevalt kasumile orienteeritud äriettevõtetest, vastutustundlikest ettevõtetest, avaliku sektori asutustest ja heategevusorganisatsioonidest loovad sotsiaalsed ettevõtted edu korral lisaks ühiskonda panustamisse oma põhitegevuse abil ka sama väärtust nagu äriettevõtted.
Vastutustundlike ettevõtetega (kes panustavad vabatahtlikult mingi osa oma kasumist ühiskondlike probleemide lahendamisse) võrreldes panustavad sotsiaalsed ettevõtted kindlaksmääratud osa (mis moodustab vähemalt üle poole ettevõtte kasumist) ühiskondliku heaolu jaoks, tehes seda sihipäraselt ja järjepidevalt vastavalt oma põhikirjale.
Sotsiaalsed ettevõtted võivad olla oma unikaalsete tugevustega avaliku sektori head partnerid, kuid ei asenda seda. Erinevalt heategevusorganisatsioonidest on sotsiaalsetel ettevõtetel mitmekesisemad tuluallikad, suutes edu korral pakkuda järjepidavamat ja kvaliteetsemat teenust.
LP (laulja)
pisi|LP LP ehk Laura Pergolizzi (sündinud 18. märtsil 1981 Long Islandil) on Ameerika Ühendriikide laulja ja laulukirjutaja.
Ta on kirjutanud lugusid sellistele artistidele nagu Cher, Rihanna, Backstreet Boys, Leona Lewis, Mylène Farmer, Rita Ora ja Christina Aguilera. Ta on avaldanud kuus albumit ja kolm EP-d.
Lapsepõlv
Laura Pergolizzi sündis 1981. aastal Long Islandil. Tema isa on itaallane ja ema iiri päritolu. Ta on lõpetanud Walt Whitmani keskkooli.
Lapsena tundis Laura Pergolizzi enda häälele iseloomuliku vibraato tõttu piinlikkust, kuid tema ooperilauljast emale avaldas see muljet ning see andis Laurale tõuke hakata rohkem laulma.
Laura Pergolizzi ema suri, kui laulja oli teismeline, see ajendas teda New Yorgist Huntingtoni kolima ning lauljaks saamise unistusi realiseerima.
Sirje Põllu
Sirje Põllu (sündinud 8. oktoobril 1959 Tallinnas) on eesti laulja ja muusikaõpetaja.
Ta on neljandat perioodi Neeme külavanem.
Tema juured ulatuvad Saaremaale Lümandasse ja Läänemaale Kullamaale. Ta lõpetas aastal 1979 Georg Otsa nimelise Tallinna Muusikakooli koorijuhtimise erialal Silvia Melliku klassis. 1978 asus õppima ENSV Riikliku Filharmoonia Estraadistuudiosse laulu erialale, mille lõpeta 1982 aastal. 1978 aastal asus tööle lauljana hotell Tallinna varieteesse. Samuti asus tööle Tallinna 44. keskkooli muusikaõpetajana.
Ansambel Laine laulja aastast 1981 kuni tänase päevani. 1978 a. kutsus Eino Baskin mängima seriaali Kolm Rubiini tegelaskuju Lena Toropovat.
1983 aastani 1994 Viru Varietee koosseisuline artist.
Praegu on ta muusikapedagoog mitmes Jõelähtme haridusasutuses (Neeme algkoolis, Neeme lasteaias,) ,Neeme külavanem aastast 2008 ja ansambli Laine laulja aastast 1981. Aastal 2006 asutas ta MTÜ Neeme Naiste Rannavalve Seltsi ning on selle juhatuse liige.
2009. aasta kohaliku omavalitsuse volikogude valimistel kandideeris ta Jõelähtme vallavolikogu liikmeks (Sotsiaaldemokraatliku Erakonna ridades), ta sai 31 häält ning ta ei osutunud valituks. Ta kuulub 26. juunist 1998 Sotsiaaldemokraatliku Erakonna ridadesse. Aastal 2013 kohalike omavalitsuse volikogu valimistel osutus valituks Sotsiaaldemokraatliku Erakonna nimekirjas Jõelähtme vallavolikogu liikmeks. On Jõelähtme valla Hariduskomisjoni esimees.
Aastal 2017 ei osutunud kohalike omavalitsuste valimistel valituks. Lahkust Sotsiaaldemokraatlikust erakonnast aastal 2018 Valiti aga uuesti külavanemaks juulis 2017. Kostivere segaansambli Viisiväänajad juhendaja, aastast 2017 ka Viimsi naisansambli juhendaja. Peres kasvab kolm tütart. Jõelähtme valla volikogu keskkonnakomisjoni liige aastast 2017. Aastal 2020 valiti 4 korda 4 aastaseks perioodiks külavanemaks. Aastast 2015 Neeme Rahvamaja juhataja.
Baisogala mõis
pisi|Baisogala mõisa peahoone Baisogala mõis (Baisogalos dvaras) on endine mõis Leedus Radviliškise rajoonis Baisogala alevis aadressil R. Žebenkos g. 12.
Baisogala mõisa on mainitud juba aastal 1589. Selle esimeste omanike seas olid Skopased, Zibultased ja Korsakid. Enamasti oli see Leedu suurvürstidele kuuluv riigimõis, mis oli keskajal pindalalt üks suuremaid Leedus. Aastail 1754–1791 kuulus mõis lühikest aega eravaldusse, vahetades kiiresti omanikke. Omanike seas olid Koseckid, Poniatowskid ja Zarankad. Taas läks mõis eravaldusse aastal 1822. Toona kuulus mõis Chrapowickitele. Aastal 1830 ostsid selle Komarid, nende valdusse jäi mõis kuni aastani 1940. Aastal 1922 kärbiti seoses agraarreformiga mõisa suurust 80 hektarini, kokku võõrandati aga 1010,39 hektarit maad. Aastal 1940 vahistati mõisa omanik Vladas Komaras ja saadeti Kasahstani, kus ta Karaganda oblastis Karlagis aastal 1941 ka suri.
Mõisakompleksi hakati rajama juba XVIII sajandi keskel, kuigi suuremad ehitustööd võeti ette alles XIX sajandi lõpus ja XX sajandi alguses, mil mõis kuulus Komaritele. Peahoone esindab vene ampiirstiili, interjööri on mõjutanud Viini setsessionism, projekti autoriks oli arhitekt Romualdas Tarabildiene. Hoone on 50 meetrit pikk, keskel asub kupliga kaetud rotund. XIX sajandi lõpus lisati sellele ka tiibhooned. Rotundi esimesel korrusel asub vestibüül, mida ehivad 12 dooria sammast.
Nakagini kapseltorn
Nakagini kapseltorn (jaapani keeles 中銀カプセルタワー Nakagin Kapuseru Tawā) on arhitekt Kisho Kurokawa projekteeritud mitmeotstarbeline elamu- ja kontorihoone, mis asub Shimbashis Tokyos Jaapanis. See oli maailmas esimene näide moodularhitektuurist, mis kajastab Jaapani metabolismi. Tööd valmisid 1972. aastal, hoone pandi kokku 30 päevaga. 2012. aasta oktoobri seisuga oli 140 kapslist 30 korterina kasutusel, ülejäänuid kasutati ladustamiseks või hüljati.
Projekteerimine ja ehitamine
Hoone koosneb omavahel ühendatud betoontornidest. Ühel tornil on 11 korrust ja teisel tornil 13 korrust, milles on kokku 140 tehases valmistatud moodulit ehk kapslit. Iga moodul on 2,5 m lai ja 4 m pikk, toa otsas on 1,3-meetrise diameetriga ümmargune aken. Suuremate ruumide loomiseks saab kapsleid omavahel ühendada ja kombineerida. Olgugi et kapsleid toodeti masstoodanguna, pole ühtegi algset kapslit asendatud. Enne ehitusplatsile saatmist paigaldati kapslitesse sisustus ja sanitaartehnilised lahendused. Kapslid on keevitatud terasest, mis on kaetud kuumtsingi ning roostetõrjega ja viimistleti pärast töötlemist läikiva pihustiga Kenitex. Keldrist teise korruseni kasutati tavalist betooni, ülejäänud korrustel on kasutatud kergbetooni. vasakul|pisi|235x235px|Nakagini kapseltorni demonstratsiooniruum, mis on mõeldud turistidele ja asub esimesel korrusel
Lammutamine ja uuendamine
Kapsleid saab eraldi eemaldada või asendada, kuid see on väga kallis. 2006. aastal, kui kaaluti lammutamist, eeldati, et ühe kapsli renoveerimine nõuaks umbes 6,2 miljonit jeeni. 80% kapselkorterite omanikest pidi lammutamise heaks kiitma, see saavutati 15. aprillil 2007. Enamik kapsliomanikest hääletasid hoone lammutamise poolt, olles mures viletsate tingimuste, kitsaste olude ja asbesti tervist kahjustava mõju pärast. Asenduseks pakuti uuema ja modernsema torni ehitamist. Kujunduse säilitamiseks tegi arhitekt Kisho Kurokawa ettepaneku demonteerida olemasolevad kapslid ja asendada need uuendatud kapslitega. Plaani toetasid ka suuremad Jaapani arhitektuuriühingud, kuid elanikud olid mures hoone maavärinakindluse ja kinnisvara ebaefektiivse kasutamise pärast. Kisho Kurokawa suri 2007. aastal ja uut renoveerimise arendajat pole veel leitud. 2014. aastal teatas kapsliomanik ja projekti "Save Nakagin Tower" algataja, et projektiga üritati koguda annetusi, et säilitada hoone ja kokku osta kõik kapslid.
Baisogala mõis
pisi|left|Peahoone [[Napoleon Orda maalil]]
Nakagini kapseltorn
Viited
<references group="Metabolism(arhitecture)" responsive="" /> __SISUKORDEES__
Baisogala mõis
Mõisakompleksi juurde kuuluvaist hoonetest vanimad on XVIII sajandil püstitatud tall-tõllakuur ja ait. XIX sajandi keskel valmisid jääkelder, tuulik, teenijate maja, tootmiskompleks. Tol ajal hakati rajama ka parki. XIX sajandi lõpus ja XX sajandi alguses viidi lõpule lossi ümbruse väljaehitamine, kus valmisid kasvuhoone ja garaaž; tootmishoonete juurde rajati viinavabrik ja nelinurkne laut.
Peahoone ümber paikneb 12 hektari suurune park, kus asuvad tiigid ja mida läbivad alleed. Võõrliikidest kasvavad seal torkav kuusk, euroopa lehis, Alpi seedermänd, hõbevaher ja harilik elupuu. Pargist põhja poole, paisjärve kaldale, jääb mõisa tootmiskompleks.
Aḩmad aş-Şāfī
Aḩmad aş-Şāfī (احمد الصافي; sündinud 1971 Ad-Dīwānīyah's) on Iraagi päritolu skulptor ja maalikunstnik.
Kyeema Spirit
Kyeema Spirit on Bahama tanker, mis ehitati Samsung Heavy Industries Co. Ltd. laevatehases Geojes Lõuna-Koreas 1999. aastal. Bahama lipu all sõitev laev kuulub laevakompaniile Kyeema Spirit Holding L.C.C. ja seda käitab alates 2012. aastast Suurbritannia Teekay Shipping (Glasgow) Limited. Selle sõsarlaevad on Kiowa Spirit ja Koa Spirit.
Ajalugu
Kiil pandi laevale tehasenumbriga 1236 Samsung Heavy Industries Co. Ltd. laevatehases Kojes Lõuna-Koreas 4. jaanuaril 1999 ning 3. aprillil 1999 lasti laev vette. 7. juunil 1999 võeti laev kasutusele.
Tehnilised andmed
Kyeema Spirit on 253,0 m pikk ja 44,2 m lai, süvisega 14,619 m ja kogumahutavusega 62 619. Kyeema Spiritil on üks kuuesilindriline diiselmootor MAN-B&W/Samsung (6S60MC-C), mille koguvõimsus on 12,062 MW, laeva kiirus on 14,6 sõlme.
Juhtumid
Esmaspäeval, 24. septembril 2012, kell 6.55 sõitis ilma lootsi ja lastita Kyeema Spirit pärast asukoha vahetamiseks ankru tõstmist Läänemeres Aegna saarest idas madalikule. Õnnetuskoha koordinaadid on. Laeva pardal oli 24 inimest. Päästeoperatsioonis osalesid piirivalvelaev PVL-101 Kindral Kurvits ja kolm puksiiri: Calypso, H. Kanter ja Castor. Teisipäeval, 25. septembril 2012, kell 13.38 tõmmati tanker madalikult lahti ja pukseeriti ankrukohale. Lahtitõmbamisel osales ka üks Soome vedur-tõukurlaev Artemis (IMO-nr. 7927934). Kyeema Spirit remonditi laevatehases Naantalis Soomes.
Mycosphaerella
Mycosphaerella on seeneperekond.
Karala mõis
Karala mõis (saksa keeles Karral) oli riigimõis Kihelkonna kihelkonnas Saaremaal. Nüüdisajal jääb mõis Saare maakonda Saaremaa valda.
Mycosphaerella
Klassifikatsioon
Perekonda Mycosphaerella on liigitatud rohkem kui 10 000 seeneliiki:
Viited
Selles artiklis on kasutatud ingliskeelset artiklit en:Mycosphaerella seisuga 23.02.2014.
Syed Kadir
Syed Abdul Kadir (sündinud 16. veebruaril 1948) on Singapuri endine poksija. Ta on olnud kokku kaheksakordne Singapuri meister.
Kadir osales helveskaalus (kuni 48 kg) 1972. aasta Müncheni olümpiamängude poksivõistlustel, kuid kaotas vigastuse tõttu 2. ringis oma kohtumise ja jäi edasisest medaliheitlusest välja.
Kadir sai helveskaalus (kuni 48 kg) pronksmedali 10. Briti Rahvaste Ühenduse mängude poksivõistlusel (Christchurch, 1974), kaotades poolfinaalis hilisemale hõbemedalivõitjale James Odworile (Uganda) ja jäädes edasisest medaliheitlusest välja.
Kadir töötas hiljem poksitreenerina, olles ka Singapuri poksikoondise peatreener, ning poksiorganisaatorina, olles ka Singapuri harrastuspoksiliidu president.
Snetnaya Gora alamlade
Eestis on alamlade 5,5–12 meetri paksune. Selle kivimid paljanduvad Karisöödil, Rõuges Ööbikuorus, Loosi ja Vastseliina ümbruskonnas, Pärlijõe kallastel Saarlase veski juures.
Talldawwi ringkond
Talldawwi ringkond on Homsi provintsi ringkond Süüria keskosas. Halduskeskus on Talldawwi linn. Piirkonna loodeosas asub Wādī an-Naşārá, Antiookia kreeka õigeusu kultuuripiirkond. Krak Des Chevaliers, kuulus ristisõdijate loss, asub piirkonna loodepoolseimas servas.
Piirkond moodustati 2010. aastal kolmest varem Homsi ringkonda kuulunud alamringkonnast. 2004. aasta rahvaloenduse seisuga elas nendes alamringkondades kokku 90 139 elanikku.
Alamringkonnad
Talldawwi ringkond jaguneb kolmeks alamringkonnaks ehk nāḩiyah'ks (rahvaarv 2004. aasta seisuga):
Punga tänav (Tallinn)
thumb|Punga tänav
Punga tänav on tänav Tallinnas Pirita linnaosas Maarjamäe asumis.
Punga tänav sai nime 13. aprillil 1954.
Masoni maakond (Texas)
Masoni maakond (Mason County) on maakond Ameerika Ühendriikides Texase osariigis.
Maakonna halduskeskus on Mason.
Maakond moodustati 1858. aastal.
Ozoli (Kalēti vald)
Ozoli on küla (vidējciems) Lätis Lõuna-Kuramaa piirkonnas Kalēti vallas.
Küla asub merepinnast 36 meetri kõrgusel. Varem läbis seda Bajorai ja Priekule vaheline raudtee.
Aastal 2014 oli külas 117 elanikku. Aastal 2020 oli elanikke 44, aastal 2021 aga 41.
Kiievi Mogila Akadeemia
Kiievi Mogila Akadeemia (ka Kiievi Mogila Akadeemia Rahvuslik Ülikool; ukraina keeles Національний університет «Києво-Могилянська академія»; ladina keeles Academia Kiioviensis Mohileana) on ülikool Ukraina pealinnas Kiievis.
Ajalugu
Ülikool asutati 1615. aastal ning on aja jooksul kandnud palju eri nimesid.
Pärast taastamist
Ülikooli taastamine toimus 1991. aastal.
Kuusalu pastoraat
pisi|Kuusalu pastoraadi peahoone (mai 2009) Kuusalu pastoraat oli pastoraat Harjumaal Kuusalu kihelkonnas, tänapäevase haldusjaotuse järgi Harju maakonnas Kuusalu vallas.
Pastoraadi peahoone ehitati 18. sajandi lõpus ja on sellisena üks vanemaid pastoraadihooneid Eestis.
Pastoraadi mitmed ehitised (peahoone, karjakastell, kelder, ait, tall-tõllakuur, saun) on tunnistatud riiklikuks kultuurimälestiseks.
Peahoone kannatas 24. aprillil 2014 puhkenud tulekahjus. Tänaseks on hoone saanud uue katuse, vahelaed, aknad ja uksed.
Dora Gordine
Dora Gordine (ka La Gordine, sünninimi Gordin, 13. aprill 1895 Liepāja, Läti – 19. detsember 1991 Kingston upon Thames, Surrey, Inglismaa) oli Eesti skulptor. Tema loomingust moodustavad tuntuima osa portreed.
Elukäik
Dora Gordine'i lapsepõlvest pole palju teada. Segadus valitseb ka ta sünniaasta ümber: tõenäoline sünniaasta on 1895, kuid mainitud on ka 1898. ja 1906. aastat. Ka muude daatumite juures on palju ebaselgust.